दुर्गा मंदिर के वार्षिकोत्सव पर कार्यक्रम
जीटीरोड स्थित श्री दुर्गा मंदिर का वार्षिकोत्सव का शनिवार को धूमधाम से समापन किया गया। महामंडलेश्वर संतोषी माता ने सत्संग किया। मंदिर पहुंचने पर मंदिर कमेटी प्रधान डॉ. आत्म प्रकाश मेहता ने कार्यक्रम की सफलता पर लोगों का धन्यवाद किया। इस दौरान सालासर से आए हुए पुजारियों ने हवन यज्ञ में पूर्णाहुति कराई। वहीं 21 फरवरी से चल रहे सवा लाख हनुमान चालीसा का पाठ का भी समापन किया गया। इसके बाद लंगर चलाया गया। संतोषी माता ने प्रवचन करते हुए कहा कि हम लोग भगवान से मांगते हैं तो दिल से नहीं मांगते। इसलिए नहीं मिलता। यदि भगवान से कुछ लेना है तो हमें बच्चों की तरह भोला बनना होगा। सच्चे दिल से मांगना होगा, तब जाकर भगवान अपनी कामना को पूरा करेंगे।
मंदिर के सचिव कुशल चराईपोत्रा ने बताया कि कार्यक्रम में इस कार्यक्रम के तहत रविवार को को हार्ट चेकअप कैंप भी लगाया जाएगा। इसमें मेदांता अस्पताल गुड़गांव के कॉर्डियक सर्जन डॉ. इमरान खान अपनी टीम के साथ चेकअप करेंगे। इस दौरान इसीजी इको फ्री की जाएगी।
दुर्गा मंदिर में आयोजित समारोह में उपस्थित श्रद्धालु।
श्रद्धालुओं को प्रवचन करतीं संतोषी माता
awa_Deva hin_Deva hin_Deva hin_Deva hin_Deva